
	Tema
	Pirmoji pagalba

	Pamokos idėja
	Didžioji dalis įvykių, kai reikalinga pirmoji pagalba, nutinka buityje ar kitoje aplinkoje, kurioje nėra medikų, tad labai svarbu mokinius supažindinti su paprastais veiksmais, kurie gali išgelbėti gyvybę. Atsižvelgiant į gyvenimo įgūdžių bendrąją programą 6 klasės mokiniai turi gebėti pademonstruoti, kaip suteikti pirmąją pagalbą.

	Sąvokos
	Pirmoji pagalba –  tai tikslingi veiksmai, atliekami siekiant išsaugoti nukentėjusiojo gyvybę, iki kol atvyks greitoji medicinos pagalba.
P-P-P – pirmosios pagalbos taisyklė, reiškianti patikrink, paskambink, padėk.
Gaivinimas –  veiksmai, kuriais dirbtinai sužadinamos arba palaikomos staiga išnykusios gyvybinės organizmo funkcijos – širdies veikla (kraujotaka) ir kvėpavimas.
Defibriliatorius – tai prietaisas, kuris gali atkurti normalų širdies ritmą, kai žmogus yra be sąmonės ir be kvėpavimo (yra klinikinėje mirties būsenoje).

	Įgūdžiai
	Atsižvelgiant į socialinės, emocinės ir sveikos gyvensenos kompetencijos raidos aprašą:
1. priimti sprendimus atsižvelgiant į saugumo, etinius ir visuomeninius veiksnius;
2. kasdienėse akademinėse ir socialinėse situacijose taikyti atsakingų sprendimų priėmimo įgūdžius;
3. vertinti sveikatą kaip vieną iš esminių vertybių, lemiančių asmens ir visuomenės gerovę bei gyvenimo kokybę.

	Tikslas
	Ugdyti gebėjimus taisyklingai atlikti pirmosios pagalbos veiksmus.

	Uždaviniai
	1. Supažindinti mokinius su pirmosios pagalbos sąvoka ir taisyklėmis.
2. Išmokyti tinkamai atlikti gaivinimą, naudotis automatiniu išoriniu defibriliatoriumi ir teikti kitus pagrindinius pirmosios pagalbos veiksmus.
3. Supažindinti su pirmosios pagalbos rinkinio sudėtimi ir tinkamu jo naudojimu.

	Trukmė
	45 min.

	Pamokos pavadinimas
	Pirmoji pagalba: saugumas ir etika

	Priemonės
	· Projektorius arba interaktyvi lenta;
· Kompiuteris;
· Pagal galimybes jogos kilimėlis (stabilios šoninės padėties demonstracijai);
· Pagal galimybes manekenas (gaivinimo demonstracijai);
· Pagal galimybes pirmos pagalbos vaistinėlė (vaistinėlės turinio demonstracijai);
· Atspausdintos papildomos užduotys atitinkamam mokinių skaičiui: PP kryžiažodis_6 kl.pdf

	PAMOKOS EIGA
	Pamokos planą sudaro 4 dalys:
1. Įžanga (5 min.)
2. Teorinė dalis (20 min.)
3. Praktinė dalis (15 min.)
4. Apibendrinimas ir refleksija (5 min.)

	1. TEMOS ATSKLEIDIMAS
(Įžanga)


	Pristatoma tema – Pirmoji pagalba: saugumas ir etika  (skaidrė Nr. 1). Pamoka pradedama bendrų taisyklių aptarimu, siekiant sukurti saugią ir pagarbią aplinką diskusijai (skaidrė Nr. 2)

	2. TEMOS ANALIZĖ
(Teorinė dalis)


	EIGA
	REKOMENDUOJAMAS TURINYS

	
	PIRMOSIOS PAGALBOS SĄVOKA IR TIKSLAI, P-P-P  REIKŠMĖ

	
	Mokytojas užduoda klausimą mokiniams: „Ar žinote, kas yra pirmoji pagalba?“ (skaidrė Nr. 3). Kai dauguma mokinių pasisako, mokytojas dar kartą užtvirtinimui pasako pirmosios pagalbos apibrėžimą (skaidrė Nr. 4).
Toliau mokytojas pristato pirmosios pagalbos tikslus (skaidrė Nr. 5). 
Mokytojas gali paklausti mokinių, kodėl teikiant pirmąją pagalbą svarbu siekti visų tikslų, o ne vieno ar dviejų iš jų? (Ats: teikiant pirmąją pagalbą svarbu siekti visų tikslų, nes jie papildo vienas kitą).

















Mokytojas užduoda klausimą mokiniams: „Ar esate girdėję apie P-P-P taisyklę? Ką šios raidės galėtų reikšti?“ (skaidrė Nr. 6).
Išklausęs mokinių atsakymų, mokytojas pristato P-P-P taisyklę (skaidrė Nr. 7). 


Pasirinktinai mokytojas gali užduoti klausimus:
· kaip galime patikrinti, ar aplinka yra saugi?
· kodėl svarbu laikytis veiksmų eiliškumo vadovaujantis P-P-P taisykle?



	Rekomenduojame akcentuoti, kad pirmoji pagalba – tai tikslingi veiksmai, atliekami siekiant išsaugoti nukentėjusiojo gyvybę, iki kol atvyks greitoji medicinos pagalba



Pirmos pagalbos tikslai:
1. Išsaugoti gyvybę;
· pirmosios pagalbos teikėjas siekia kuo greičiau pašalinti gyvybei pavojingus veiksnius, kad nukentėjusysis išliktų gyvas.
2. Neleisti būklei pablogėti;
· suteikiama pagalba stabdo kenksmingus procesus ir neleidžia, kad nukentėjusiojo būklė dar labiau blogėtų.
3. Apsaugoti nuo naujų sužeidimų;
· užtikrinama, kad žmogus ir aplinkiniai nebūtų papildomai sužeisti, pašalinant ar sumažinant pavojus aplinkoje.
4. Garantuoti gyjimą
· tinkamai suteikta pagalba sudaro sąlygas greitesniam ir sėkmingesniam nukentėjusiojo sveikimo procesui.




Siūlome atkreipti dėmesį, kad pirmosios pagalbos taisyklė yra P–P–P, kuri reiškia:
· Patikrink – rekomenduojame akcentuoti, kad tik įsitikinę, jog esame saugūs aplinkoje, galime suteikti pagalbą nukentėjusiam asmeniui. Svarbu likti saugiems, nes galbūt vieninteliai galėsime padėti nukentėjusiems. Gali kilti daug įvairių pavojų: gyvūnai; sprogimai, gaisras; pikti (agresyvūs) asmenys; avarija, transporto eismas; elektros poveikis ir kt. 
· Paskambink – galima priminti mokiniams, kad reikia skambinti numeriu 112 arba nurodyti kitam žmogui tai padaryti, kol mes padedame. Paskambinus, atsakinėjame į dispečerio klausimus ir pasakome įvykio vietos adresą trumpai apibūdindai kas nutiko. Klausome nurodymų ir liekame su žmogumi iki pasirodant pagalbai.
· Padėk – svarbu pabrėžti, kad iškvietus greitąją pagalbą, galime atlikti tam tikrus veiksmus, siekiant suteikti ramų laukimą ir neleisti būklei pablogėti. Galime nuraminti asmenį, kad pagalba jau atvyksta, palaipsniui vertinti sąmonę ir kvėpavimą, padėti surasti patogią ir saugią padėtį, jei aplink nesaugu ir gali atsirasti pavojus (eismas ar kt. galimi pavojai) galime perkelti nukentėjusįjį, taip pat verta nuimti papuošalus bei šiltai apkloti. Na, o galiausiai, jei asmuo yra nesąmoningas ir nekvėpuoja turime pradėti gaivinimą.

	
	GAIVINIMAS IR STABILI ŠONINĖ PADĖTIS

	
	
Mokytojas pristato pirmuosius būklės įvertinimo žingsnius – sąmonės vertinimą (skaidrė Nr. 8). 



















Toliau mokytojas pristato tolimesnius veiksmus, jei asmuo neatsako (skaidrė Nr. 9).




























Mokytojas pasakoja apie tolimesnius veiksmus, jei 
asmuo yra be sąmonės, tačiau kvėpuoja ir jei asmuo yra be sąmonės ir nekvėpuoja. Pristato stabilią šoninę padėtį (skaidrė Nr. 10).


Mokytojas pristato gaivinimo veiksmus (skaidrė Nr. 11).


Mokytojas užduoda klausimą mokiniams: „Kiek paspaudimų ir įpūtimų reikia atlikti gaivinant suaugusį asmenį?“  ir „Kiek paspaudimų ir įpūtimų reikia atlikti gaivinant vaiką?“ (skaidrė Nr. 12).
Kai mokiniai atsako, mokytojas dar kartą užtvirtina atsakymus (skaidrė Nr. 13).







	
Galima paminėti, kad prieš atliekant gaivinimą ar kitus pirmosios pagalbos veiksmus, svarbu suprasti, kad yra labai normalu jausti tam tikras baimes ar emocijas: gali ištikti šokas ir panika pamačius nukentėjusį žmogų, taip pat galime jaustis išsigandę, kai ir mes patys susižeidžiame, bijome užsikrėsti liečiant kitą nepažįstamą asmenį, taip pat, galime bijoti imtis veiksmų dėl baimės ir kt. Reikia žinoti, kad visuomet galima kreiptis į vyresnįjį asmenį ar skambinti 112, kur dispečeris informuos, kaip elgtis iki kol atvažiuos greitoji medicinos pagalba.
Rekomenduojame akcentuoti, kad pirmasis žingsnis – įvertinti, ar žmogus yra sąmoningas, ar jis reaguoja į aplinką.
Tai galime atlikti šiais būdais (Visi tolimesni veiksmai demonstruojami naudojant manekeną, kad mokiniai galėtų matyti teisingą veiksmų eigą):
· Paklausti: „Ar Jums viskas gerai?“, „Ar galėčiau Jums padėti?“
· Jei žmogus nereaguoja, atsargiai palieskite už pečių ir lengvai sujudinkite (tik tuo atveju, jei neįtariate galvos ar stuburo traumos).

Jeigu nukentėjusysis nereaguoja (neatsako, nejuda) – laikoma, kad jis yra be sąmonės, todėl būtina įvertinti jo kvėpavimą.

Trumpai galima paaiškinti kaip tikrinamas kvėpavimas: 

· Paguldykite nukentėjusįjį ant nugaros. Atverkite kvėpavimo takus - pakelkite apatinį žandikaulį ir atloškite galvą. 
· Apžiūrėkite ar nėra svetimkūnių (vėmalų, kraujo, išmuštų dantų ir pan.).
· Pasilenkite virš nukentėjusiojo kvėpavimo takų (nosies ir burnos), kad ausimi galėtumėte išgirsti arba pajusti iškvepiamo oro šilumą.
· Tuo pačiu metu pasukite galvą taip, kad matytumėte nukentėjusiojo krūtinę – stebėkite, ar ji kilnojasi.
· Klausykitės 10 sekundžių.


· Siūlome atkreipti dėmesį, kad asmeniui esant be sąmonės, bet kvėpuojant (pvz. apsinuodijus psichoaktyviomis medžiagomis), jis turi būti guldomas į stabilią šoninę padėtį (vieną gulinčiojo ranką, esančią arčiau jūsų, ištiesiate į šoną horizontaliai, o kitą perkeliate per krūtinės ląstą ir delną priglaudžiate prie veido. Sulenkiate tolimesnę nukentėjusiojo koją per kelio sąnarį ir už rankos bei kojos traukiate į save versdami jį ant šono). Tokiu būdu nukentėjęs asmuo apsaugomas nuo galimo užspringimo, jei imtų vemti ar kraujuoti iš burnos.
· Asmeniui esant be sąmonės ir nekvėpuojant atliekamas gaivinimas.




Būtinai akcentuojama, kad reikia įsitikinti, ar nukentėjusysis nesąmoningas IR nekvėpuoja, tik tada atliekame gaivinimą.


Svarbu atkreipti dėmesį, kad gaivinimas atliekamas santykiu 30:2, atliekami paspaudimai ir įpūtimai. Įpūtimai atliekami naudojant vienkartinę veido kaukę, jos neturint atliekami tik paspaudimai.  


Dar kartą pakartojama gaivinimo eiga:
· Atsiklaupkite prie nukentėjusio, plaštakos pagrindą padėkite krūtinės centre ant krūtinkaulio, o kitą ranką uždėkite ant pirmosios, pasilenkiame vertikaliai (ištieskite rankas ir alkūnes).
· Atlikite 30 paspaudimų - su visu kūno svoriu. Paspaudimų gylis 5-6 cm, (degtukų dėžutė). Spaudžiam stipriai ir giliai. Po paspaudimo krūtinės ląsta turi visiškai atsistatyti.
· Pertrauka be paspaudimų ne ilgiau kaip 10 sekundžių.
· Atveriame kvėpavimo takus, spaudžiame nosį ir pučiame 2 kartus (2 įpūtimai: pūtimo trukmė - 1 sekundė, 2 įpūtimai per 5 sekundes).
· Jei neturite apsaugos priemonių, galite daryti tik krūtinės paspaudimus 100-120 kartų per minutę.
· Kartoti šiuos veiksmus iki kol atvažiuos greitoji pagalba. Pavargus galima keistis su kitu žmogumi.
· Jei žmogus pradėjo kvėpuoti - guldykite į stabilią šoninę padėtį.

	
	DEFIBRILIATORIUS

	
	 Toliau mokytojas mokiniams užduoda klausimą: „Kas yra defibriliatorius?“ (skaidrė Nr. 14).
Kai mokiniai atsako, mokytojas apibendrina visų mintis (skaidrė Nr. 15).

Mokytojas mokiniams užduoda klausimą: „Ar kas žino, kur galima rasti defibriliatorių?“ 
(skaidrė Nr. 16).

Kai mokiniai atsako, mokytojas užtvirtina atsakymus (skaidrė Nr. 17).



Mokytojas aiškina, kaip naudotis defibriliatoriumi (skaidrė Nr. 18).

Mokytojas mokiniams užduoda klausimą: „Kada negalima naudoti defibriliatoriaus?“ (skaidrė Nr. 19). 
Išklausius mokinių „minčių lietaus“, mokytojas užtvirtina mokinių atsakymus (skaidrė Nr. 20).

	Pabrėžiama, kad defibriliatorius yra tinkamas gaivinti bet kurį suaugusį žmogų ir vaiką nuo 1 metų amžiaus ir kol kas, ta yra viena efektyviausių pasaulyje žinomų gaivinimo priemonių.






Pabrėžiama, kad defibriliatorių galima rasti prekybos centruose (tikrai visuose LIDL prie įėjimo), stotyse, oro uostuose, kai kuriose ugdymo įstaigose). Papildomai mokytojas gali paklausti mokinių ar jie yra matę defibriliatorių.
Galima trumpai pakomentuoti defibriliatoriaus naudojimo veiksmų eigą:
1. Įjungti defibriliatorių (jei jis pats neįsijungia atidarius dangtelį)
Priklijuoti elektrodus (lipdukus) ant nuogos krūtinės:
Vienas virš dešinio krūtinkaulio (dešinysis petys)
Kitas po kairiuoju pažasties lanku

2. Palikti žmogų ramybėje – prietaisas analizuoja širdies ritmą

3. Jei prietaisas sako: „Šokas rekomenduojamas“ – atsitraukti nuo žmogaus ir paspausti mygtuką.

Po šoko – nedelsiant atnaujinti krūtinės paspaudimus (gaivinimą).

	KADA REIKIA KVIESTI PAGALBĄ 112?

	
	Mokytojas mokiniams užduoda klausimą: „Kaip manote, kokiais atvejais privalome kviesti greitąją pagalbą?’’ (skaidrė Nr. 21).
Išklausius mokinių „minčių lietaus“ mokytojas pristato dažniausiai pasitaikančias situacijas, kada reikia kviesti pagalbą (skaidrė Nr. 22).
	


Pabrėžti, kad greitąją pagalbą kviečiame ne tik tada, kai nukentėjęs asmuo nesąmoningas ir nekvėpuoja, bet ir kitais atvejais arba kai neramu.

	
	PIRMOS PAGALBOS VAISTINĖLĖ

	
	Mokytojas užduoda mokiniams klausimą: „Ar teko naudoti pirmos pagalbos vaistinėlę?“
Mokiniai pasidalina savo patirtimi ir mokytojas pristato pirmos pagalbos vaistinėlės sudėtį (skaidrė Nr. 23).
	Rekomenduojame iš vaistinėlės ištraukti kelis daiktus ir juos pademonstruoti. Pvz. gaivinimo kaukes (jei gaivinimo metu nenorime liesti žmogaus), antklodę (sidabrinė pusė prie kūno šildo, auksinė pusė prie kūno - šaldo) - papasakojame apie juos. Galima ištraukti ir parodyti pleistrus, tvarsčius ir kt. savo nuožiūra.

	
	ETIŠKAS ELGESYS IR BENDRADARBIAVIMAS TEIKIANT PIRMĄJĄ PAGALBĄ

	
	Mokytojas pristato, kokį elgesį laikome etišku teikiant pirmąją pagalbą (skaidrė Nr. 24).



Taip pat mokytojas pakalba apie bendradarbiavimą ir darbų pasidalijimą (skaidrė Nr. 25).
	Akcentuojama kiekvieno elgesio reikšmė:
· Gerbk nukentėjusįjį - būk ramus, nejuokauk, nefilmuok, neplatink vaizdų.
· Klausk leidimo padėti - jei žmogus sąmoningas paklausk „Ar galiu tau padėti?“
· Išklausyk ir ramink - svarbu parodyti rūpestį.
· Nežalok daugiau - daryk tik tai, ką tikrai moki.
· Būk sąžiningas - neapsimesk žinantis daugiau nei iš tikrųjų.

	3. PRAKTIKA

	Pasirinktinai atlikite šias praktines užduotis:
1. išbandykite stabilią šoninę padėtį (naudojamas jogos kilimėlis);
2. jei turite manekeną - išbandykite krūtinės paspaudimus. Jei manekeno neturite - išbandykite krūtinės paspaudimų skaičiavimą tinkamu tempu (pvz., kiekvienam spaudžiant savo rankas tarpusavyje ar niūniuojant dainas, kurių ritmas atitinka 100 kartų per minutę paspaudimų dažnį (pvz., dainos „Ant kalno mūrai” priedainis));
3. užduotis – kryžiažodis: PP kryžiažodis_6 kl.pdf

Pastaba: užduotis pasirinkite pagal poreikį, pamokos laiką.

	4. REFLEKSIJA
	Paklauskite mokinių:
· ką naujo šiandien sužinojote?
· kas labiausiai įsiminė?
· kaip manote, ką kiekvienas turėtų žinoti apie pirmąją pagalbą?
· kur galėsite pritaikyti tai, ką šiandien sužinojote?

	5. PRITAIKYMAS
	Paprašykite mokinių, grįžus namo, parodyti bent vienam iš artimųjų kaip:
· įvertinti asmens būklę, ar žmogus sąmoningas, ar kvėpuoja;
· paguldyti asmenį į stabilią šoninę padėtį;
· atlikti gaivinimą (kokia turi būti taisyklinga gaivinančio asmens kūno padėtis, kaip taisyklingai sudėti rankas, kiek paspaudimų ir įpūtimų reikia daryti).

	6. SKAITMENINIAI ŠALTINIAI
	Vaizdo įrašai: 
· kaip suteikti pirmąją pagalbą (animacinis);
· gaivinimas.

	7. REKOMENDUOJAMA LITERATŪRA
	Sveikatos apsaugos ministerijos parengta informacija:
· ką reikia žinoti apie pirmąją pagalbą;

